*****

ΚΑΝΟΝΙΣΜΟΣ (ΕΟΚ) αριθ. 3559/89 ΤΗΣ ΕΠΙΤΡΟΠΗΣ

της 28ης Νοεμβρίου 1989

περί επαναφοράς της είσπραξης τελωνειακών δασμών για πλάκες, ταινίες και φύλλα από αργίλιο, με πάχος που υπερβαίνει τα 0,2 mm , του κωδικού ΣΟ 7606, καταγωγής Βενεζουέλας, δικαιούχου των προβλεπόμενων στον κανονισμό (ΕΟΚ) αριθ. 4257/88 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4257/88 του Συμβουλίου της 31ης Δεκεμβρίου 1988 περί εφαρμογής των γενικευμένων δασμολογικών προτιμήσεων κατά το έτος 1989 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 15,

Εκτιμώντας:

ότι, δυνάμει του άρθρου 1 του κανονισμού (ΕΟΚ) αριθ. 4257/88, ορισμένα προϊόντα καθεμίας από τις χώρες καταγωγής και εδάφη που αναφέρονται στο παράρτημα ΙΙΙ, απολαύουν της ολικής αναστολής των τελωνειακών δασμών που υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 14·

ότι, σύμφωνα με το εν λόγω άρθρο 14, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, απειλεί να προκαλέσει οικονομικές δυσχέρειες σε μια περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι για το σκοπό αυτό πρέπει να ληφθεί υπόψη η βάση αναφοράς που ισούται γενικά με το 6 % των συνολικών εισαγωγών το 1987 στην Κοινότητα προϊόντων καταγωγής τρίτων χωρών·

ότι για πλάκες, ταινίες και φύλλα από αργίλιο, με πάχος που υπερβαίνει τα 0,2 mm, του κωδικού ΣΟ 7606, καταγωγής Βενεζουέλας, η βάση αναφοράς διαμορφώνεται σε ύψος 8 288 000 Ecu·

ότι, στις 22 Αυγούστου 1989, οι εισαγωγές των προϊόντων αυτών στην Κοινότητα, καταγωγής Βενεζουέλας, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας·

ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Βενεζουέλας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 3 Δεκεμβρίου 1989, η ανασταλείσα, δυνάμει του κανονισμού (ΕΟΚ) αριθ. 4257/88, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων καταγωγής Βενεζουέλας στην Κοινότητα:

1.2 // // // Κωδικός ΣΟ // Περιγραφή εμπορευμάτων

// // // 7606 // Πλάκες, ταινίες και φύλλα από αργίλιο, με πάχος που υπερβαίνει τα 0,2 mm: // // - Σε σχήμα τετράγωνο ή ορθογώνιο: // 7606 11 // - - Από αργίλιο όχι σε κράμα: // 7606 11 10 // - - - Βαμμένα, βερνικωμένα ή επενδυμένα με πλαστική ύλη // // - - - Άλλα, με πάχος: // 7606 11 91 // - - - - Κατώτερο των 3 mm // 7606 11 93 // - - - - 3 mm ή περισσότερο αλλά κατώτερο των 6 mm // 7606 11 99 // - - - - 6 mm ή περισσότερο // 7606 12 // - - Από κράματα αργιλίου: // 7606 12 10 // - - - Ταινίες για βενετικά στόρια // // - - - Άλλα: // 7606 12 50 // - - - - Βαμένα, βερνικωμένα ή επενδυμένα με πλαστική ύλη // // - - - - Άλλα, με πάχος: // 7606 12 91 // - - - - - Κατώτερο των 3 mm // 7606 12 93 // - - - - - 3 mm ή περισσότερο αλλά κατώτερο των 6 mm // 7606 12 99 // - - - - - 6 mm ή περισσότερο // // - Άλλα: // 7606 91 00 // - - Από αργίλιο αμιγές // 7606 92 00 // - - Από κράματα αργιλίου // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Νοεμβρίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 375 της 31. 12. 1988, σ. 1.